АҞӘА, ԥхынгәы 23 - Sputnik. "Амшынеиқәафымцамч" адиректор хада инапынҵақәа назыгӡо ҳәа даҭоуп Ҭенгьиз Гырџьынба. Абри атәы аанацҳауеит Аекономика аминистрра асаит.
Михаил Логәуа "Амшынеиқәафымцамч" адиректор хада имаҵура аанижьит игәамбзиара иахҟьаны.
Ҭенгиз Гырџьынба диит 1973 шықәса мшаԥы 22 азы Очамчыра ақалақь аҿы. Далгеит ААУ агронџьныртә факультет.
2003-2018 шықәсқәа рзы аус иуан "Амшынеиқәафымцамч" аҿы, 2018-2020 шықәсқәа рзы – Аҟәатәи афымцатә ҳақәа рҿы.
2020 шықәса инаркны иахьа уажәраанӡа "Амшынеиқәафымцамч" анџьныр хада ихаҭыԥуаҩыс дыҟан.